text: Fyrsta brunnboraraskeiðið av á hesum sinni
text: #000000
text: Í døgunum 20. og 21. mars var Jarðfeingi karmur um skeið fyri brunnborarar og tey, ið arbeiða við vegagerð, tunlum, planering, spreinging, útstykking o.ø. Skeiðið hevði atlit at jarðfrøði, grundvatni og jarðhita. Hetta er fyrstu ferð, at júst hetta skeiðið verður hildið.
text: #000001
text: 22 fólk frá ymsum fyritøkum og almennum stovnum kring landið luttóku á skeiðnum. Fyrsti dagurin bjóðaði upp á framløgur, har byrjað varð við at greiða frá føroysku jarðfrøðini við at nágreina, hvussu jarðfrøðin háttar sær í teimum føroysku basaltfláaunum. Seinni varð farið nærri inn á leir og vatn í undirgrundini, og hvussu hesi kunnu ávirka tað arbeiðið, ið skal gerast. Hetta varð gjørt við atliti at, hvussu ein best kann fyrireika eitt arbeiði, t.d. ein tunnil, eina jarðhitaboring ella annað arbeiðið, ið skal gerast í undirgrundini.
text: #000002
text: Eisini varð komið inn á, hvussu grundvatn ferðast í undirgrundini og teir dálkingarvandar, ið kunnu standast av at seta hol á grundvatnsgoymslur. At enda varð víst á teir møguleikar, sum í dag finnast við at brúka jarðhitamodellering fyri at finna bestu loysnina á einum ávísum staði, umframt at víst varð á teir møguleikar, ið liggja í at gera neyvar mátingar í undirgrundini við tólum, ið Jarðfeingi eigur. Alt fyri at betra um vitanina áðrenn arbeiðið byrjar.
text: #000003
text: Dagin eftir varð skipað fyri felttúrið, har farið var út at hyggja at ymiskleikum í føroysku jarðfrøðini. Millum annað varð vitjað í vatnsavningarbrunninum í Norðoyatunlinum og á Glyvrum, har ein verkætlan hjá Jarðfeingi og Runavíkar kommunu í desember 2022 rakti við nærum 24 ̊C heitt vatn.
text: #000004
text: Jarðfrøðingar hittast í Føroyum um havbotnin í Evropa
  Setrið og Jarðfeingi halda skeið í Singapor
  Alment tiltak við NASA-astronauti og rúmdartøkni
  Landgrunsnevnd Sameindu Tjóða í Kongshøll
  Áhugaverdur fyrilestur í Kongshøll mikudagin 12. apríl kl. 14:00
  Nýggj vitan um grundvatn og týdningurin av hesum fyri jarðhitanýtslu
  Fyrsta brunnboraraskeiðið av á hesum sinni
text: #000005